सेंसेक्स 12 अंक गिरा
क्रिसमस की छुट्टी से पहले शेयर मार्केट सुस्त
एक्सपर्ट की राय
मनीभास्करडॉट कॉम। नई दिल्ली
क्रिसमसके चलते छोटे हफ्ते के आखिरी दिन स्टॉक मार्केट में बेहद सुस्त कारोबार देखने को मिला है। सेंसेक्स-निफ्टी 0.03 फीसदी की मामूली गिरावट के साथ बंद हुए है। एनएसई पर, बैंक, रियल्टी और मीडिया इंडस्ट्रीज में सबसे ज्यादा गिरावट रही है। वहीं, कमोडिटी, मेटल और एफएमसीजी इंडेक्स एक फीसदी चढ़े है। अंत में बीएसई का बेंचमार्क इंडेक्स सेंसेक्स 12 अंक लुढ़ककर 25,838 के स्तर पर बंद हुआ है। एनएएसई का 50 शेयरों वाला प्रमुख इंडेक्स निफ्टी 5 अंक गिरकर 7,861 के स्तर पर बंद हुआ है।
{सेंट्रम वेल्थ मैनेजमेंट के ईडी और सीआईओ, कुंज बंसल का कहना है कि 2015 में मैक्रो इकोनॉमिक आंकड़े बेहतर रहे हैं, लेकिन इनका फायदा कंपनियों के नतीजों में देखने को नहीं मिला है। यही वजह रही है कि 2015 में बाजार का वैल्युएशन कम हो गया है। अब आगे ग्रोथ बढ़ने और वैल्युएन कम होने का फायदा रिटर्न के रूप में मिल सकता है। आगे अच्छे रिटर्न के लिए चुनिंदा सेक्टर और शेयरों पर ही फोकस करने करने की सलाह होगी। कुंज बंसल ने कहा कि इस साल इंफ्रा सेक्टर में काफी सुस्ती का माहौल देखने को मिला है, लेकिन 2016 में इस सेक्टर में तेजी की उम्मीद नजर रही है। दरअसल इंफ्रा सेक्टर में निवेश बढ़ रहा है और ऑर्डर इनफ्लो में भी तेजी आई है।
लिहाजा इंफ्रा सेक्टर में आगे पावर ट्रांसमिशन एंड डिस्ट्रिब्यूशन, रोड, हाइवे और रेलवे जैसे सेगमेंट में निवेश से फायदा होने की उम्मीद है।
{ एसएमसी ग्रुप ऑफ कंपनीज के रवि सिंह का कहना है कि निफ्टी 7850 के ऊपर क्लोज होने में सफल रहा है। हमें लगता है कि आगे 100-125 अंको की और तेजी देखने को मिलेगी। इंट्राडे में भी निफ्टी में खरीददारी की सलाह होगी जिसके लिए 7820 का स्टॉपलॉस लगाया जाना चाहिए।
bho_Deva hin_Deva kas_Deva awa_Deva hin_Deva hin_Deva bho_Deva hin_Deva